Na temelju članka 391. stavka 1. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/06, 146/08, 38/09, 153/09, 143/12, 152/14, 81/15 i 94/17), na temelju članka 32. Statuta Općine Kaštelir-Labinci- Castelliere-S.Domenica (Službene novine Općine Kaštelir - Labinci broj 02/09, 02/13, 01/21 i 03/22) i Odluke o pokretanju postupka zamjene nekretnina u vlasništvu Općine Kaštelir-Labinci-Castelliere-S.Domenica KLASA:944-03/24-01/13, URBROJ 2158-33-01-23-2, od 24. srpnja 2024. godine, Općinski načelnik raspisuje:

**JAVNI NATJEČAJ**

**za zamjenu nekretnina**

**I. PREDMET ZAMJENE**

Raspisuje se natječaj za zamjenu nekretnine u vlasništvu Općine Kaštelir-Labinci-Castelliere-S.Domenica i nekretnine u vlasništvu fizičke osobe, i to :

**I. Nekretnina u vlasništvu Općine Kaštelir-Labinci-Castelliere-S.Domenica:**

|  |  |  |  |
| --- | --- | --- | --- |
| **K.Č.** | **K.O.** | **OZNAKA**  **ZEMLJIŠTA** | **POVRŠINA**  **(m2)** |
| **1560/3** | **Labinci** | **pašnjak** | **1114** |

**II. Nekretnina u vlasništvu fizičke osobe**

|  |  |  |  |
| --- | --- | --- | --- |
| **K.Č.** | **K.O.** | **OZNAKA**  **ZEMLJIŠTA** | **POVRŠINA**  **(m2)** |
| **1560/1** | **Labinci** | **pašnjak** | **425** |
| **1560/9** | **Labinci** | **pašnjak** | **579** |

**II. OPIS**

Nekretnina u vlasništvu Općine Kaštelir-Labinci-Castelliere-S.Domenica, oznake k.č.br. 1560/3, k.o. Labinci prema Prostornom planu uređenja Općine Kaštelir-Labinci ("Službeni glasnik Grada Poreča" broj 07/02, 08/02- ispravak i "Službene novine Općine Kaštelir - Labinci", broj 01/11, 02/16 – dopune, 08/17, 03/20 i 04/20 - pročišćeni tekst, 02/23 i 04/23 - pročišćeni tekst),, nalazi se unutar granica Poslovne zone Labinci – gospodarska namjene i unutar obuhvata DPU „Dio poslovne zone Labinci“.

Nekretnina u vlasništvu fizičke osobe, oznake k.č.br. 1560/1 i k.č. 1560/9 obe k.o. Labinci prema Prostornom planu uređenja Općine Kaštelir-Labinci ("Službeni glasnik Grada Poreča" broj 07/02, 08/02- ispravak i "Službene novine Općine Kaštelir - Labinci", broj 01/11, 02/16 – dopune, 08/17, 03/20 i 04/20 - pročišćeni tekst, 02/23 i 04/23 - pročišćeni tekst),, nalaze se unutar granica Poslovne zone Labinci – gospodarska namjene i unutar obuhvata DPU „Dio poslovne zone Labinci“.

Općina Kaštelir-Labinci-Castelliere-S.Domenica ne odgovara za eventualnu neusklađenost podataka koji se odnose na površinu, kulturu ili namjenu nekretnina, a koji mogu proizaći iz katastarske, zemljišnoknjižne i druge dokumentacije i stvarnog stanja u prostoru.

**III. POČETNA CIJENA**

Tržišne vrijednosti nekretnina koje se zamjenjuju utvrđene su Procjembenim elaboratom o tržišnoj vrijednosti nekretnina.

Zamjena nekretnina izvršit će se sukladno principu „vrijednost za vrijednost“ površina nekretnine k.č.br. 1560/3, k.o. Labinci odgovara vrijednosti površine nekretne k.č. 1560/1 i k.č. 1560/9 obe k.o. Labinci.

**IV. PLAĆANJE JAMČEVINE**

Jamčevina se ne plaća.

**VI. DOKUMENTACIJA KOJA SE MORA PRILOŽITI UZ PONUDU**

- za fizičku osobu: ime i prezime, OIB, adresa prebivališta, telefon,e- mail, dokaz državljanstva (preslika domovnice, osobne iskaznice ili putovnice) -za pravnu osobu: naziv, OIB, adresu sjedišta, telefon, e-mail, podatak o osobi odgovornoj za zastupanje, izvadak iz sudskog ili drugog registra kojim se dokazuje pravni subjektivitet ( ne stariji od mjesec dana ); -dokaz o vlasništvu nekretnine označene kao k.č. 1560/1 i k.č. 1560/9 obe k.o. Labinci (zemljišnoknjižni izvadak); -Izjavu u kojoj se ponuditelj obvezuje da će u slučaju da njegova ponuda bude prihvaćena, sklopiti ugovor o zamjeni nekretnina u skladu sa uvjetima natječaja.

**VII. PRAVO SUDJELOVANJA**

Pravo sudjelovanja u ovom Javnom natječaju imaju fizičke i pravne osobe ( u daljnjem tekstu: podnositelj ponude) koji prema pozitivnim propisima Republike Hrvatske mogu stjecati vlasništvo nekretnina u Republici Hrvatskoj.

**VIII. ROK ZA PODNOŠENJE I NAČIN DOSTAVE PONUDE**

Rok za dostavu ponuda je 8 dana od dana objave Javnog natječaja na oglasnoj ploči i službenoj Internet stranici Općine Kaštelir-Labinci-Castelliere-S.Domenica [www.kastelir-labinci.hr](http://www.kastelir-labinci.hr), odnosno od 31. srpnja 2024. do 07. kolovoza 2024.

Natječaj se provodi sustavom zatvorenih pisanih ponuda, tj. pisane ponude se dostavljaju u zatvorenim omotnicama isključivo preporučenom poštom na adresu: Općina Kaštelir-Labinci-Castelliere-S.Domenica, Kaštelir 113, Kaštelir, sa naznakom :“Ponuda za zamjenu nekretnina – NE OTVARAJ“.

Nepotpune i nepravodobne ponude se neće razmatrati.

**IX. ODABIR NAJPOVOLJNIJEG PONUĐAČA**

Pri odabiru najpovoljnije ponude Povjerenstvo za natječaj za zamjenu nekretnina Općine Kaštelir-Labinci-Castelliere-S.Domenica vodit će se kriterijem posebnog uvjeta natječaja tj. da je ispunjen dokaz o pravu vlasništva nekretnine k.č. 1560/1 i k.č. 1560/9 obe k.o. Labinci.

**X. OSTALE NAPOMENE**

Ponuditelj koji ostvari pravo zamjene nekretnine će s Općinom Kaštelir-Labinci-Castelliere-S.Domenica zaključiti Ugovor o zamjeni nekretnine u roku od 15 dana od prijema obavijesti o odabiru ponuditelja.

Ponuditelj može odustati od svoje ponude u svako doba prije potpisivanja Ugovora.

Općina Kaštelir-Labinci-Castelliere-S.Domenica može donijeti Odluku o poništenju javnog natječaja u cijelosti, bez ikakve odgovornosti prema ponuditeljima, uz navedena obrazloženja razloga poništenja.

**KLASA**: 944-03/23-01/13

**URBROJ**: 2163-21-03/1-23-03

Kaštelir-Castelliere, 31. srpnja 2024. godine

**OPĆINSKI NAČELNIK**

**Giuliano Petrović, v.r.**